ՆԱԽԱԳԻԾ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ՕՐԵՆՔԸ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՀԱՐԿԱՅԻՆ ՕՐԵՆՍԳՐՔՈՒՄ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ

# 2016 թվականի ­հոկ­տեմբերի 4-ի Հայաստանի Հանրապետության ­հար­կա­յին օրենս­­­­­գրքի (այսուհետ՝ Օրենսգիրք) 52-րդ հոդվածի՝

1. 1-ին մասում «ներկայացվող» բառից հետո լրացնել «, իսկ Օրենսգրքով սահմանված դեպ­քերում հար­կա­յին մարմնի կողմից ինքնաշխատ եղա­նա­կով կազմվող» բառերը,
2. 2-րդ մասի 5-րդ կետում «ստորագրությունը» բառից հետո լրացնել «, բացառությամբ Օրենսգրքով սահմանված դեպքերի» բառերը:

# Օրենսգրքի 53-րդ հոդվածի՝

# 1-ին և 2-րդ մասերում «և 4-րդ մասերով» բառերը փոխարինել «մասով» բառով,

# 7-րդ մասը՝

# ա. առաջին պարբերությունում «արտատիպում նշված օրը» բառերից հետո լրացնել «, բացառությամբ սույն մասի երկրորդ պարբերությամբ սահմանված դեպքի» բառերը,

# բ. լրացնել հետևյալ բովանդակությամբ նոր պարբե րությամբ.

«Օրենսգրքով սահմանված դեպքերում հար­կա­յին մարմնի կողմից ինքնաշխատ եղա­­նա­կով կազմվող և Օրենսգրքով սահմանված կարգով հարկային մարմին չներ­կա­յաց­ված հարկային հաշվարկը ներկայացնելու օր է համարվում տվյալ հարկային հաշ­­­վարկը հարկային մարմին ներկայացնելու համար Օրենս­գր­քով սահմանված վերջնա­­­­­ժամ­կետի վերջին օրը:»:

# Օրենսգրքի 54-րդ հոդվածի 1-ին մասում «ներկայացված» բառից հետո լրաց­նել «, ինչպես նաև Օրենսգրքով սահ­մանված դեպքերում հար­կա­յին մարմնի կողմից ինքնաշխատ եղա­նա­կով կազմված և հարկային մարմին ներկայացված համարված» բառերը:

# Օրենսգրքի 142-րդ հոդվածը՝

* 1. վերնագրում «հարկման օբյեկտի» բառերից հետո լրացնել «և սոցիալա­կան ծախսերի» բառերը,
	2. լրացնել հետևյալ բովանդակությամբ 2-րդ մասով․

«2․ Օրենսգրքի 147.1-ին հոդվածով սահմանված սոցիալական ծախսերի հաշ­վառումն իրա­կա­նացվում է հաշվառման հաշվեգրման մեթոդով։»։

# Օրենսգիրքը լրացնել հետևյալ բովանդակությամբ 147․1-ին հոդ­վածով․

«**Հոդված 147․1․ Սոցիալական ծախսերը**

1. Սոցիալական ծախսեր են համար­վում հաշ­վետու ժամա­նակա­շրջանի ընթացքում ֆիզի­կա­կան անձի կատարած՝ Օրենսգրքի 55-րդ հոդ­վածի 2-րդ մասի 1-4-րդ կետե­րով, իսկ ծառա­յություն ստացող ֆիզիկական անձի հարկ վճարողի հաշվառման համարը (ՀՎՀՀ) պարու­նակելու դեպքում՝ նույն մասի 5-րդ կետով սահմանված հաշվարկային փաստաթղթերով հիմ­նա­վորված առողջա­պա­հու­թյան և կրթու­թյան գծով ծախ­սերը:
2. Սույն հոդվածով սահմանված ուղղություններով սոցիալական ծախսերի տեսակների առան­ձին ուղղությունները, դրանց փաստաթղթավորման կարգը և առավելագույն չափերը սահ­մա­նում է Կառավարությունը:»։

# Օրենսգիրքը լրացնել հետևյալ բովանդակությամբ 152․1-ին հոդ­ված­ով․

**«Հոդված 152․1․ Եկամտային հարկը հաշվարկելը ֆիզիկական անձի կողմից**

1. Օրենսգրքի 153-րդ հոդվածով սահմանված դեպքերում, ինչպես նաև հարկային գոր­ծա­կալ­ չհանդիսացող անձանցից ստացված եկամուտների մասով ֆիզիկական անձը եկամտային հարկը հաշ­վարկում է ինքնու­րույ­նաբար՝ Օրենս­գրքի 154-րդ հոդվածով սահ­մանված­ կարգով՝ հիմք ընդունելով Օրենսգրքի 150-րդ հոդվածով սահմանված դրույքաչափերը:»:

# Օրենսգրքի 154-րդ հոդվածի՝

# 2-րդ մասում «և (կամ) 3-րդ մասերով սահմանված համապատասխան» բառերը փոխա­րի­նել «մասով սահմանված» բառերով,

# լրացնել հետևյալ բովանդակությամբ 3-րդ մաս.

«3. Ֆիզիկական անձինք (անչափահաս ֆիզիկական անձանց դեպքում՝ ծնողը կամ խնա­մա­կալը կամ հոգաբարձուն) Օրենսգրքի 151-րդ հոդվածի 3-րդ մասով սահմանված հաշվետու ժամանակաշրջանի արդյունքներով պետական բյուջե են վճարում այդ ժամա­նակաշրջանին վերաբերող հարկման բազայի նկատմամբ Օրենսգրքի 150-րդ հոդվածով սահ­մանված դրույ­քաչափով հաշվարկված եկա­մտա­յին հարկի գումարների և Օրենսգրքի 147.1-ին հոդվածով սահմանված սոցիալական ծախսերի դրա­­կան տարբերությունը:»:

# Օրենսգրքի 155-րդ հոդվածի վերնագրում «Պետական բյուջեից» բառերը փոխա­­­րինել «Հարկային գործակալներին պետական բյուջեից» բառերով:

# Օրենսգիրքը լրացնել հետևյալ բովանդակությամբ 155․1-ին հոդ­ված­ով․

**«Հոդված 155․1․ Ֆիզիկական անձանց սոցիալական ծախսերի փոխ­հա­տուցումը**

**վերադարձը**

1. Հաշվետու տարվա արդյունքներով ֆիզիկական անձի կողմից կատարված սոցիա­լա­կան ծախ­­սերը Օրենսգրքի 147.1-ին հոդ­վա­ծով սահմանված չափով, բայց ոչ ավել, քան այդ ժամա­­նա­կա­­­­շրջանին վերաբերող՝ Օրենս­գրքի 143-րդ հոդվածով սահ­ման­ված հարկման բազայի նկատ­մամբ Օրենսգրքի 150-րդ հոդվածով սահմանված դրույքա­չա­փերով հաշ­վարկ­ված և (կամ) վճար­ված (այդ թվում՝ հարկային գործակալի կողմից) եկամտային հարկի գումարը փոխ­հատուց­վում վերա­դարձվում են ֆիզիկական անձին:
2. Օրենսգրքի 147.1-ին հոդվածով սահմանված սոցիալական ծախսերը հաշվետու ժամա­նա­կաշրջանի արդյունքներով չեն փոխհա­տուցվում, եթե Օրենս­գրքի 160-րդ և (կամ) 160․1-ին հոդվածի և (կամ) 159-րդ հոդվածի 4-րդ մասի համաձայն ֆիզիկական անձին վերադարձվել են այդ հաշվետու տար­վան վերաբերող եկամտա­յին հարկի գումար­ներ:
3. Սույն հոդվածով սահմանված՝ փոխհատուցման վերադարձման ենթակա սոցիա­լական ծախ­սերի հաշվարկման ժամանակ «Ժամանակավոր անաշխա­­տունակության և մայրության նպաստ­­ների մասին» Հայաստանի Հան­րա­պե­տու­թյան օրենքով սահմանված` ժամանակավոր անաշ­խա­տունակության նպաստ­ների և վարձու աշխատողների ու ինքնու­րույ­նաբար իրենց աշխա­­տանքով ապահո­ված ֆիզիկական անձանց մայրության նպաստների գումարների մասով հաշ­­վարկ­­ված և (կամ) վճարված եկամտային հարկի գումարները հաշվի չեն առնվում:
4. Օրենսգրքի 147.1-ին հոդվածով սահմանված սոցիալական ծախսերը փոխհատուցելուց վերա­դարձ­նելուց հետո համապա­տաս­խան հաշ­վետու ժամանակաշրջանների համար հար­կա­յին մարմին ներ­կայացված եկա­մտային հարկի ճշտված (պարզեցված) հաշվարկով կամ ստուգ­ման արդյուն­քում կամ դատարանի որոշման կամ բողո­­քարկման հանձնա­ժողովի որոշման հիման վրա ֆիզի­կա­կան անձի եկամուտների մասով նախ­­կինում հարկային մարմին ներ­կա­յաց­ված եկամտային հարկի հաշվարկով հայտա­­րա­րագրած եկամտային հարկի պար­տա­վո­րության փոփոխության դեպ­քում կատար­վում է տվյալ ֆիզի­­­կական անձին փոխ­հա­տուցման (վերա­դարձ­ման) ենթակա սոցիալական ծախսերի գումար­ների վերա­հաշ­­վարկ՝ Կառա­­վա­րու­թյան սահ­մա­նած կար­գով:
5. Սույն հոդվածով 1-ին մասով սահմանված՝ փոխհատուցման վերադարձման ենթակա սոցիա­լական ծախսերի հաշվարկման և փոխհատուցման վերա­դարձ­­ման կարգը սահմանում է Կառա­վա­րու­թյունը։

# Օրենսգրքի 156-րդ հոդվածի 4-րդ մասի 2-րդ կետն ուժը կորցրած ճանաչել:

# Օրենսգիրքը լրացնել հետևյալ բովանդակությամբ 156․1-ին հոդ­ված­ով․

**«Հոդված 156․1․ Ֆիզիկական անձի կողմից եկամտային հարկի տարեկան**

**հաշվարկ (հայտարարագիր) ներ­կա­յաց­նելը**

1. Ֆիզիկական անձինք (անչափահաս ֆիզիկական անձանց դեպքում՝ ծնողը կամ խնա­մա­կալը կամ հոգաբարձուն) մինչև յուրաքանչյուր հաշվետու ժամանակաշրջանին հաջորդող հար­կա­յին տարվա մայիսի 1-ը ներառյալ Օրենսգրքի 53-րդ հոդվածով սահմանված կարգով հար­կա­յին մարմին են ներ­կայացնում եկամտային հարկի տարեկան հաշվարկներ (այսուհետ սույն հոդ­վածում՝ հայտարարագիր):
2. Մինչև յուրաքանչյուր հաշվետու ժամանակաշրջանին հաջորդող հար­կա­յին տարվա ապրիլի 1-ը ֆիզիկական անձի կողմից հայտարարագիր չներկայացնելու դեպքում հարկային մար­մ­նում հաշվառված (այդ թվում՝ Օրենսգրքի 289-րդ հոդվածի 4-րդ մասի վերջին պար­բե­րու­թյամբ սահմանված կարգով հաշ­վառված) ֆիզիկական անձանց համար ապրիլի 1-ին հայ­տա­րա­րագրի նախագիծը կազմվում է հարկային մարմնի կողմից ինքնաշխատ եղա­նա­կով՝ հարկային մար­մնի տրամադրության տակ առկա տեղեկատվության հիման վրա և տեղադրվում է հարկային մարմնի հաշվետ­վու­թյուն­ների ներկայացման էլեկտրո­նային կառավարման համակարգում:
3. Յուրաքանչյուր հաշվետու ժամանակաշրջանին հաջորդող հար­կա­յին տարվա ապրիլի 2-ից մինչև մայիսի 1-ը ներառյալ ֆիզի­կա­կան անձինք, ըստ անհրաժեշտության, կատարում են համապատասխան փոփոխություններ և (կամ) լրացումներ ու հաստատում են հար­կային մարմնի կողմից ինք­նաշ­­խատ եղա­նա­կով կազմ­ված հայտարարագրի նախագիծը։
4. Սույն հոդվածի 3-րդ մասով սահմանված ժամկետում հայտարարագրի նախագիծը չհաս­տա­տելու դեպքում հար­կային մարմնի կողմից ինքնաշխատ եղա­­նա­կով կազմ­ված հայ­տա­րա­րագրի նախագիծը համարվում է ներ­կա­յաց­ված հար­­կա­յին մարմին՝ հայտարարագիրը ներ­կա­յաց­նելու համար սույն հոդվածի 1-ին մասով սահ­­­մանված վերջնա­ժամ­կետում։
5. Հայտարարագիր ներկայացնում են հետևյալ ֆիզիկական անձինք՝ հետևյալ ժամկետ­նե­րում.
6. 2023 թվականի հաշվետու տարվա համար հայտարարագիր ներկայացնում են՝

ա. 2023 թվականի դեկտեմբերի 31-ի դրությամբ «Հանրային ծառայության մասին» ՀՀ օրեն­քով սահմանված պետական ծառայության, համայնքային ծառայության և (կամ) հանրային պաշտոններ զբաղեցնող ՀՀ քաղաքացիները,

բ. ՀՀ ռեզիդենտ քաղաքացիները, որոնք 2023 թվականի դեկտեմբերի 31-ի դրությամբ հան­­­­­դիսանում են հանդիսացել են 2022 թվականի արդյունքներով մեկ միլիարդ դրամ և ավել համա­խառն եկամուտ հայտա­րարագրած ՀՀ ռեզիդենտ առևտրային կազ­մա­կերպության բաժ­նե­­­տեր փայա­տեր, անդամ,

գ. 2023 թվականի դեկտեմբերի 31-ի դրությամբ նոտար հանդիսացող հանդիսացած ռեզի­դենտ ֆիզիկական անձինք՝ անձնական եկամուտների մասով,

դ. Օրենսգրքի 151-րդ հոդվածի 3-րդ մասով սահմանված եկամուտներ ստացող ֆիզի­կա­կան անձինք,

1. 2024 թվականի հաշվետու տարվա համար հայտարարագիր ներկայացնում են՝

ա. 2024 թվականի ընթացքում վարձու աշխատող համարված՝ սույն մասի 1-ին կետում չնշված ռեզիդենտ ֆիզիկական անձինք,

բ. 2024 թվականի ընթացքում քաղաքացիաիրավական պայմանագրերի շրջանակում հարկ­վող եկամուտ ստացած ռեզիդենտ ֆիզիկական անձինք,

գ. սույն մասի 1-ին կետում նշված ֆիզիկական անձինք,

1. 2025 թվականի հաշվետու տարվա համար հայտարարագիր ներ­­կա­յացնում են ռեզի­դենտ ֆիզիկական անձինք, ինչպես նաև Հայաստանի Հան­րա­պե­տու­թյան աղբյուրներից եկա­մուտ ստացող ոչ ռեզիդենտ ֆիզիկական անձինք:
2. Զինվորական ծառայողների, ազգա­յին անվտանգության մարմիններում ծառայողների և ոստիկանությունում ծառայողների կողմից ներկայացվող հայտարարագրում չի լրացվում այն­պիսի տեղեկատվություն, որը օրենսդրությամբ սահմանված է որպես սահմանափակ օգտա­գործ­ման ենթակա տեղեկատվություն:
3. Սույն հոդվածով սահմանված կարգով հայտարարագրի նախագիծը ինքնաշխատ եղա­նա­կով կազմելու համար՝ ֆիզիկական անձի համաձայնությամբ, հարկային մարմինը կարող է ունե­նալ հասանելիություն ֆիզիկական անձի բանկային հաշիվներին:
4. Ռեզիդենտ և ոչ ռեզիդենտ ֆիզիկական անձինք կարող են 2023 և կամ 2024 թվա­կան­ների հաշվետու տարիների համար ներկայացնել հայտարարագիր՝ անկախ սույն հոդվածի 5-րդ մասով սահմանված ժամանակացույցից:»:

# Օրենսգրքի 158-րդ հոդվածի 2-րդ մասի 2-րդ կետում «ապրիլի 20-ը» բառերը փոխարինել «մայիսի 1-ը» բառերով:

# Օրենսգրքի 159-րդ հոդվածում լրացնել հետևյալ բովանդակությամբ 1.1-ին մաս․

«1.1. Սոցիալական ծախսերը փոխհատուցվում վերադարձվում են Օրենսգրքի 155.1-ին հոդ­վա­ծով սահմանված կարգով:»:

# Սույն օրենքն ուժի մեջ է մտնում 2023 թվականի հունվարի 1-ից։ Սույն օրենքի կիրար­կումն ապահովող Կառավարության որոշումները Կառավարությունն ընդունում է սույն օրենքն ընդունվելուց հետո՝ 6 ամսվա ընթացքում: